
Ehitusloa andmine (Sireli tn 10) 
1. ASJAOLUD JA MENETLUSE KÄIK
02.12.2016.a Narva Linnavalitsuse korralduse vastuvõtmiseks laekus kinnistu omanikult ehitusloa taotlus (dok. reg nr. 12265/1-16) Sireli tn 10 kinnistule aiamaja püstitamiseks ning ehitusteatised kinnistul oleva aiamaja (ehitisregistri kood 120250509) lammutamiseks, majandusehitise (ehitisregistri kood 120250517) laiendamiseks, tuletõrjeveemahuti ja kogumismahuti rajamiseks koos ehitusprojektiga (töö nr 7/2016, projekteerija N-TIB OÜ). 14.02.2017.a ehitusprojekt on kooskõlastatud Ida Päästekeskusega ja 22.05.2017.a Arhitektuuri- ja planeerimise osakonna poolt (Ehitisregistri keskkonnas menetlus nr 85128). 
Kõik dokumendid laekusid koos seadusega ettenähtud korras ehitusprojektide ja riigilõivu maksekorraldusega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud ja kooskõlastanud Arhitektuuri- ja Planeerimise osakond. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 
2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Sireli tn 10 kinnistule aiamaja püstitamiseks, kanda ehitisregistrisse ehitusteatised olemasoleva aiamaja (ehitisregistri kood 120250509) lammutamiseks, majandusehitise (ehitisregistri kood 120250517) laiendamiseks, tuletõrjeveemahuti ja kogumismahuti rajamiseks vastavalt ehitusprojektile (töö nr 7/2016, projekteerija N-TIB OÜ).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

